Kingsglaive: Final Fantasy XV

Kingsglaive: Final Fantasy XV () on Square Enixin vuonna 2016 julkaistu  CGI-animaatioelokuva, jonka on ohjannut Takeshi Nozue ja tuottanut Final Fantasy XV:n ohjaaja Hajime Tabata. Elokuva kertoo Final Fantasy XV:n päähenkilön Noctis Lucis Caelumin isästä, kuningas Regis Lucis Caelum CXIII:stä, ja tämän kamppailusta Lucisin kuningaskunnan sisällä Final Fantasy XV:n tapahtumien aikana. Tieto elokuvasta julkaistiin 30. maaliskuuta 2016 ja elokuva sai ensi-iltansa 7. heinäkuuta 2016 Final Fantasy XV:n kunniaksi, joka julkaistaan saman vuoden marraskuussa. Elokuva tuli saataville Blu-rayna esimerkiksi Final Fantasy XV:n Deluxe-version mukana.

 Juoni 

Eos-nimisessä maailmassa sijaitsevaa Lucisin valtakuntaa suojelee kristalli, jonka mahdilla luodulla taikamuurilla Caelumin hallitsijasuku on suojellut  valtakuntaansa viholliseltaan, armeijavaltiolta nimeltä Niflheim. Käyttämällä magitek-teknologiaa, Niflheim valloitti useimmat lähellä sijaitsevat maat ja Lucisin pääkaupunki Insomnia säilyi Muurin ansiosta valloittamattomana. Kuningasperhe lähdettyä pyytämään Tenebraen kansalta parannusta prinssi Noctis Lucis Caelumin vakavaan vammaan, Niflheimin joukot yrittivät murhata heidät. Kenraali Glaucan surmattua Tenebraen kuningatar Sylva Nox Fleuretin, kuningas Regis Lucis Caelum CXIII yrittää viedä Tenebraen prinsessa Lunafreyan turvaan, mutta tämä jääkin veljensä prinssi Ravusin kanssa Tenebraeen, joka joutuu Niflheimin valloittamaksi.

12 vuotta myöhemmin Insomniaa suojelee Kingsglaiveksi nimetty eliittijoukko, jolla on lupa käyttää kuningasperheen taikavoimia. Niflheimin joukkojen ja daemonien hyökkäyksen aikana, yksi Kingsglaiven jäsenistä, Nyx Ulric, pelastaa ystävänsä Libertus Ostiumin demoneilta vastoin esimiestensä käskyjä. Niflheimin ylivoiman edessä Regis on valmis suostumaan Niflheimin kansleri Ardyn Izunian ehdottamaan aselepoon, jonka ehtoina on että Insomniaa lukuun ottamatta kaikki Lucisin maat luovutetaan Niflheimille ja että Noctis avioituu Lunafreyan kanssa. Kingsglaiven jäsenet eivät ole mielissään kuninkaan päätöksestä. Kaksi päivää ennen rauhansopimuksen allekirjoittamista, Kingsglaiven jäsen Crowe Altius lähetetään soluttatumaan Tenebraeen. Crowen kuoltua Libertus eroaa Kingsglaivesta ja liittyy aselepoa vastustavaan vastarintaliikkeeseen. Regisin ja Niflheimin keisari Iedolas Aldercaptin osallistuttua aselevon kunniaksi järjestettyyn juhlaan, Lunafreya tapaa Nyxin minkä jälkeen Glaucan sieppaa hänet.

Nyx huomaa Niflheimin valmistelevan hyökkäystä Insomniaan heti juhlien jälkeen. Regis suostuu lähettämään Kingsglaiven taistelemaan vastaan, mutta kapteeni Titus Drautos on kadonnut. Nyx pelastaa Lunafreyan, mutta Kingsglaive kääntyy heitä vastaan. Ainoastaan Nyx, Lunafreya ja kapinallisjohtaja Luche Lazarus selviävät taistelusta hengissä. Yllätyshyökkäyksensä aikana Niflheim tappaa kuninkaan neuvoston jäsenet ja kaupunkiin soluttautuneet vakoojat tuhoavat Muurin vastarintaliikkeen avulla. Linnassa Glauca kohtaa Regisin taistelussa ja leikkaa Luciin sormuksen irti tämän sormesta. Niflheimia auttanut Ravus ottaa sormuksen saadakseen Lucisin hallinnan itselleen, mutta sen voima ei hyväksy häntä, vaan tuhoaa hänet. Nyx, Lunafreya ja Regis ottavat sormuksen ja yrittävät paeta, mutta Glauca surmaa Regisin. Keisari Iedolas ja kansleri Izunia varastavat kristallin ja jättävät demonit tuhoamaan Insomnian.

Drautos kutsuu Nyxin ja Lunafreyan aukiolle, missä he kaikki joutuvat Luchen väijyttämiksi. Luche paljastaa tappaneensa Crowen ja yrittää tappaa Nyxin, mutta kuolee Lunafreyan huijattua hänet kokeilemaan Luciin sormusta. Libertus ajaa auton Drautosia kohti, joka paljastuu Glaucaksi. Nyx laittaa sormuksen sormeensa ja Lucisin entisten kuninkaiden henget pitävät häntä aluksi arvottomana, mutta hänen halunsa suojella kristallia antavat hänelle mahdin käyttää sitä lupaamalla vastineeksi oman henkensä. Annettuaan sormuksen Lunafreyalle, Nyx käyttää sormuksen lainattuja voimia aktivoidakseen entisten kuninkaiden patsaiden mahdilla "Vanhan Muurin". Surmattuaan Glaucan, Nyx itsekin kuolee sopimuksensa mukaisesti. Libertus, Kingsglaiven viimeinen jäsen, aikoo saattaa Lunafreyan pois kaupungista, mutta Lunafreya käskee Libertusia jäämään ja lähtee itse viedäkseen sormuksen Noctisille.

Lopputekstien jälkeisessä kohtauksessa Noctisin ja hänen tovereidensa auto hajoaa kesken matkan Altissiaan, johtaen Final Fantasy XV:n tapahtumiin.

 Näyttelijät 
 Hahmo Alkuperäinen ääni Englanninkielinen ääni Liikkeenkaappaus 3D-malliNyx Ulric  Gō Ayano  Aaron Paul  Neil Newbon  Johan PicardLunafreya Nox Fleuret  Shiroi Kutsuna  Lena Headey  Amanda Piery  Sonya Maltceva kuningas Regis Lucis Caelum CXIII  Tsutomu Isobe  Sean Bean  Jon Campling  Jon Campling kapteeni Titus Drautos / kenraali Glauca  Kōichi Yamadera  Adrian Bouchet  Adrian Bouchet  Adrian Bouchet Libertus Ostium  Mitsuaki Kanuka  Liam Mulvey  Liam Mulvey  Liam Mulvey Crowe Altius  Ayumi Fujimura  Alexa Kahn  Andrea Tivadar  Andrea Tivadar Luche Lazarus  Tomokazu Seki  Todd Haberkorn  Greg Blackford  Greg Blackford Clarus Amiticia  Banjō Ginga  John DeMita  Liam Mulvey  Gil Darnell keisari Iedolas Aldercapt  Shōzō Iizuka  David Gant  David Gant  David Gant kansleri Ardyn Izunia  Keiji Fujiwara  Darin de Paul  Edward Saxby  Edward Saxby Ravus Nox Fleulet  Yūichi Nakamura  Trevor Devall  David Nutley  Davie Nutley Pelna Khara  Wataru Takagi  Ben Diskin  Will Bowden  Tausif Patel Tredd Furia  Fuminori Komatsu  Max Mittelman  David Nutley  Mehran Armando Sylva Nox Fleuret  ?  Wendee Lee  Tilly Wood  Tilly Wood Noctis Lucis Caelum  Tatsuhisa Suzuki  Ray Chase  Takuma Harada  ? Ignis Scientia  Mamoru Miyano  Adam Croasdell  Naoki Terui  ? Gladiolus Amicitia  Kenta Miyake  Chris Parson  Makoto Otaba  ? Prompto Argentum  Tetsuya Kakihara  Robbie Daymond  Yuichi Ito  ?

 Tuotanto 
Elokuvan ohjasi Takeshi Nozue, joka viimeksi toimi apuohjaajana Square Enixin viime CGI-elokuvassa Final Fantasy VII: Advent Children. Final Fantasy XV:n ohjaaja Hajime Tabata toimii elokuvan tuottajana.

Luokka:Vuoden 2016 japanilaiset elokuvat
Luokka:Final Fantasy
Luokka:Videopeleihin pohjautuvat elokuvat